**ДРЖАВНИ УНИВЕРЗИТЕТ У НОВОМ ПАЗАРУ**

**Департман за техничке науке**

**Софтверско инжењерство**



**Предмет: Софтверско инжењерство 1**

**Идеја: Онлине продаја гејминг опреме**

**Студент: Ментори:**

**MиљанЋосовић Проф. др Един Долићанин др Алдина Авдић**

**Предлог пројекета који ће бити развијан током курса:**

Виртуелне игре представљају део свакодневнице већине млађе популације. Суочени са ситуацијом да је све више заступљенија и популарнија продаја преко интернета, предузетници који имају отворене фирме праве и онлајн продавнице. Предности продаје преко интернета су те да не захтева пословни простор и инвентар који је потребан за постојање продавнице. С друге стране, корисницима производа више одговара онлајн куповина због уштеде времена и ефикасности. Идеја коју ћу узети за пројекат из предмета Софтверско инжењерство је *Онлајн продаја гејминг опреме*.

Технологије које ћу користити при изради пројекта су React и NodeJS.

**Опис пројектног задатка:**

Идеја је да када корисник уђе на почетну страницу, добије понуду која је разврстана према намени производа. Купцу ће бити изложена комплетна понуда, али да би извршио куповину, неопходно је да купац буде регистрован.

**Досег пројектног задатка који ће бити решаван:**



План је да корисник уђе на почетну страницу и добије понуду најпопуларнијих производа и оних који су тренутно на акцији.


Да би се куповина извршила, корисник мора бити регистрован на сајту.

Корисник би током регистрације оставио маил или број телефона како би се извршило обавештавање о предстојећим понудама и акцијама.

Сви производи на сајту биће категоризовани тако да корисник може брже и лакше наћи производ који га интересује.

Изглед и распоред сајта ће бити по узору на нашу познату страницу за продају гејминг опреме „INFOGRAF GOTI“.





**Корисници система:**

Корисници система ће се делити у више група, са различитим могућностима употребе сајта. Производи сајта ће бити доступни свима, али куповина ће бити омогућена само регистрованим корисницима.

**Чланови тима:**

Чланови тима су:

* Миљан Ћосовић – иницијатор и организатор пројекта;
* Алдина Авдић – ментор и стручни консултант .

**Образложење избора вође тима:**

Вођа тима је носилац идеје. Он тежи да олакша корисницима куповину од куће, да ствари које желе да приуште себи могу купити и без одласка у радњу.

**Дефиниција рада тима:**

Вођа тима даје оквирно време у којем очекује да пројекат буде завршен. Од свих чланова тима очекује се одговоран рад, као и заједничко консултовање и решавање проблема ради што ефектнијег циља. Тежња је да тим функционише као једна целина у којој је сваки део битан и врши одређен посао.

**Начин комуникације тима:**

Тим ће комуницирати преко viber или whatsapp групе. Поред тога, седмично ће бити организовани састанци. Број састанака ће зависити од потребе, али се подразумева најмање једно виђење недељно. Сваки члан тима има могућност да се посебно обрати вођи тима уколико има нејасноћа.